Bird Box

Bird Box er en amerikansk post-apokalyptisk thrillerfilm fra 2018, regissert av Susanne Bier. Manus ble skrevet av Eric Heisserer, basert på en roman fra 2014 med samme navn skrevet av Josh Malerman. Filmen følger en kvinne, spilt av Sandra Bullock, når hun forsøker å beskytte seg selv og to barn mot ondskapsfulle overnaturlige skapninger som får mennesker til å bli sinnssyke og begå selvmord. Bird Box ble tilgjengelig over hele verden på Netflix fra 21. desember 2018.

Sammendrag 
I et post-apokalyptisk samfunn reiser Malorie Hayes og hennes to små, ikke-navngitte barn å ro nedover en elv i en liten robåt. Hun gir barna streng beskjed om ikke å fjerne bind for øynene deres, ellers kommer de til å dø. Fra dette tidspunktet veksler handlingen i filmen mellom to forskjellige tidspunkt i Malories historie, som skjer med fem års mellomrom: Hennes forsøk på å navigere nedover elven, og hendelsene som førte frem til reisen deres i elven.

Fem år tidligere fikk en gravid Malorie besøk av sin søster, Jessica. På TV-nyhetene hører de om flere uforklarlige massemord som nylig har funnet sted i Romania, som raskt sprer seg over resten av Europa. Jessica blir med Malorie til en rutinemessig sjekk for å se hvordan det går med graviditeten. Når hun forlater sykehuset, ser Malorie en kvinne som slår hodet inn i et glass-vegg. Flere andre mennesker får panikk, og kaos oppstår. Jessica får øye på en skapning, mister kontrollen over seg selv når hun kjører, og bilen velter. En skadet Malorie ser deretter Jessica gå rett foran en møtende lastebil, og dreper seg selv. Malorie flykter til fots, og en kvinne inviterer Malorie til et hus for hennes sikkerhet, selv om mannen hennes, Douglas, er uenig. Kvinnen går imidlertid inn i en transe, begynner å snakke med sin døde mor, og setter seg inn i en brennende bil. Malorie blir reddet av Tom, en tilfeldig forbipasserende.

Charlie, en av de andre overlevende, tror de at demoniske skapningene har invadert jordkloden og tar form som ofrenes verste frykt og gjør menneskene sinnssyke. Tom insisterer på å dekke til alle vinduene, og de går med bind for øynene hver gang de våger seg utenfor huset. Senere melder Greg seg frivillig til å binde seg fast til en stol når han skal se på overvåkningskamera for å se skapningen på kamera. Men han ender opp med å drepe seg selv ved å smelle hodet i en stein, etter å ha sett skapningen på TV-skjermen. De møter en annen overlevende, Olympia (som også er gravid) og de fleste av gruppen reiser til et supermarked i nærheten. Malorie finner flere fugler og bestemmer seg for å ta dem med seg som kjæledyr, sammen med alle forsyningene sine.

De forsøker å hjelpe en kollega av Charlie, som tigger dem om hjelp. Men de blir angrepet av den smittede kollegaen, som ikke ble drept av skapningene, men i stedet blir brukt til å smitte andre mennesker. Charlie ofrer seg for å redde de andre, og de andre går tilbake til skjulestedet deres. Felix, en annen overlevende, og Lucy stjeler deretter en bil og kjører deres vei. Kort tid senere lar Olympia en fremmed mann, Gary, fra en annen gruppe, slippe inn i huset. Douglas truer de andre med en hagle, men blir slått bevisstløs og fanget i en garasje. Olympia og Malorie går til arbeid. Samtidig jobber Gary med forskjellige tegninger av skapningene, og ser ut til å gjennomgå en transe.

Når Gary kikker ut av huset og ser en skapning, blir han sinnssyk. Men han begår ikke selvmord. I stedet forsøker han å få Douglas til å se skapningen. Deretter slår han ned Tom, før han begynner å fjerne alt som dekker vinduene. Olympia klarer ikke å se vekk, og hun hopper ut av vinduet. Gary tvinger Cheryl til å se, og Cheryl stikker seg gjentatte ganger i nakken med en saks. Douglas forsøker å drepe Gary, men dette mislykkes. En infisert Gary dreper Douglas med en saks. Tom får tilbake bevisstheten i tide til å overmanne og drepe Gary. Fem år senere bor Tom og Malorie sammen med Malories og Olympias barn, hvis eneste navn er "Gutt" og "Jente"

De mottar en melding fra Rick, en annen overlevende, som forteller om ett trygt samfunn som er gjemt i skogen. De bestemmer seg for å reise til dette nye samfunnet, men underveis blir tatt i bakhold av en gruppe smittede overlevende. Uten å nøle løper Tom sin vei for å distrahere dem, samtidig som Malorie og barna forsøker å flykte. Når gruppen oppdager at Malorie og barna stikker av, bestemmer Tom seg for å åpne øynene og skyte gruppen. Han klarer å skyte det siste medlemmet av gruppen, før han skyter seg selv for å unngå å bli forvandlet til en demon. Malorie, barna og kjæledyrsfuglene deres har bind for øynene, og er på vei nedover en elv med en liten båt.

Båten velter i ett stryk. Men Malorie, gutten og jenta klarer å komme seg opp på land. Kort tid senere blir alle tre separert fra hverandre, når Malorie ved et uhell sklir ned en bratt bakke. Skapningene forsøker å overbevise gutten og jenta om å fjerne bind for øynene deres ved å bruke Malories stemme. Malorie gjenvinner bevissthet, og ber barna kjempe mot trangen, og komme tilbake til henne. De tre når etter hvert frem til samfunnet i skogen, en tidligere skole for blinde ledet av Dr. Lapham. Filmen slutter med at Malorie slipper løs fuglene sine, og hun gir til slutt barna navn: Tom og Olympia.

Rolleliste 

 Sandra Bullock som Malorie Hayes.
 Trevante Rhodes som Tom.
 Jacki Weaver som Cheryl.
 John Malkovich som Douglas
 Sarah Paulson som Jessica Hayes.
 Rosa Salazar som Lucy.
 Danielle Macdonald som Olympia.
 Lil Rel Howery som Charlie.
 Tom Hollander som Gary.
 Colson Baker som Felix.
 Vivien Lyra Blair som Jente / Olympia.
 Julian Edwards som gutt / Tom.
 Parminder Nagra som Dr. Lapham.

Referanser

Eksterne lenker 
 
 Netflix
 Trailer, Youtube.com

Filmer fra 2018
Katastrofefilmer fra USA
Engelskspråklige filmer